– Не заўважыць яго было немагчыма. Яна да кожнага ўрока рыхтавалася больш, чым патрэбна, цікавілася дадатковай літаратурай, творча падыходзіла да любога задання, – адзначае Ірына Палачаніна. – Тое, што Ксенія атрымала Дыплом, лічу не толькі сваёй заслугай, а і яе маці (дарэчы, таксама настаўніцы беларускай мовы і літаратуры), якая дапамагала настройваць дачку на вучэбны працэс, падтрымлівала псіхалагічна. І канечне ж, асабістую стараннасць маёй вучаніцы. У мінулым годзе Ксенія ўжо паспрабавала свае сілы на алімпіядзе, дзе заняла чацвёртае месца, і гэта пры тым, што праграму 9 класа яна яшчэ не вывучала.